Publication: Magyar Közlöny
Issue: MK-2008-154 (Year: 2008, Number: 154)
Era: 2004-2010
Section: AB határozat, ABH 2006, 175.; 42/2002. (X. 11.) AB határozat, ABH 2002, 316.]
Paragraph Index: 464

c) A többségi határozattal szembeni véleményemnek van egy harmadik lába is. Éspedig: eredményes népszavazás esetén az Országgyûlés köteles az eredményes népszavazásból következõ döntést meghozni. Népi kezdeményezés esetén – ezzel szemben – az Országgyûlésnek a kérdés napirendre tûzésére, megvitatására és határidõn belüli döntésre van kötelezettsége, de a döntés tartamát a népi kezdeményezés nem határozhatja meg. (Felhívom a figyelmet: a jelen ügyben egyértelmûen meghatározza, csak ezt tartalmazza!) Röviden szólva: az országos népszavazásnak az a lényege, hogy a választók döntik el az ügyet, a népszavazás az Országgyûlés döntésének a tartalmát egyértelmûen és világosan meghatározza. A népi kezdeményezésnek ettõl eltérõen más az alkotmányos funkciója. Az a rendeltetése, hogy valamit, valamely „kérdést” az Országgyûlés tûzzön a napirendjére, tárgyalja meg, majd hozzon abban valamilyen döntést. Nem tartalmazhatja viszont azt, hogy az Országgyûlés milyen döntést hozzon. (Erre ugyanis az országos népszavazás intézménye vehetõ igénybe.) E két forma összekeverése, vegyítése, a két forma közötti átjárás nem megengedhetõ. A most elbírált ügyben a népi kezdeményezés egyetlen döntést szorgalmaz, tartalma egyértelmûen, félreérthetetlenül az, hogy a 2006-ban alakult Országgyûlés mondja ki a feloszlását. („Kezdeményezzük, hogy a 2006-ban alakult Országgyûlés kimondja a feloszlását.”) Ez a „kérdés” – álláspontom szerint – ellentétes az országos népi kezdeményezés fentiekben részletezett alkotmányos rendeltetésével. A népi kezdeményezés alkotmányos rendeltetésébõl ugyanis – újólag hangsúlyozom – az következik, hogy az nem határozhatja meg (de még csak nem is sugallhatja) a hozandó Országgyûlési döntés tartalmát. Feltehetõen a kezdeményezõ (is) tudja: az Alkotmány 28/C. § (5) bekezdésének e) pontja szerint nem lehet országos népszavazást tartani az Országgyûlés feloszlásáról. Alkotmányellenes azonban az is, ha az ügyben tartalmát tekintve nem tartható országos népszavazás, akkor azt népi kezdeményezésnek nevezve nyújtják be. Még oly módon is alkotmányellenes ez, ha úgy fogalmazzák meg, hogy tárgyalja meg az Országgyûlés a feloszlásának az ügyét, mivel ez a forma is a feloszlás kimondását sugallja (mi más értelme is lehetne a kezdeményezésnek?). Ugyanakkor ez tartalmát, lényegét tekintve országos népszavazási tárgy, amit viszont tilt az Alkotmány 28/C. § (5) bekezdésének e) pontja. A többségi határozat is és az idézett 42/2002. (X. 11.) AB határozat is egyaránt hangsúlyozza: „a döntés tartalmát a népi kezdeményezés nem határozza meg”. Pontosabban: nem határozhatja meg. Ezen a ponton fordulhat ugyanis át az népszavazási kezdeményezéssé, ami a tárgyalt ügyben (az Országgyûlés feloszlásának kezdeményezése) alkotmányellenes.

Source: https://magyarkozlony.hu/hivatalos-lapok/0ffc70030afe24b88255d98c82a575de6966d870/dokumentumok/54554c67f350eada414de7f31baba31b34770f07/letoltes